CELEX: 62018TN0138
Language: da
Date: 2018-02-28 00:00:00
Title: Sag T-138/18: Sag anlagt den 28. februar 2018 — De Esteban Alonso mod Kommissionen

4.6.2018   
            
            
               DA
            
            
               Den Europæiske Unions Tidende
            
            
               C 190/30
            
         Sag anlagt den 28. februar 2018 — De Esteban Alonso mod Kommissionen
   (Sag T-138/18)
   (2018/C 190/53)
   Processprog: fransk
   
      Parter
   
   
      Sagsøger: Fernando De Esteban Alonso (Saint-Martin-de-Seignanx, Frankrig) (ved advokat C. Huglo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               OLAF pålægges fuldt ud og i dens helhed at fremlægge note af 19. marts 2003 fremlagt i sagen Franchet og Byk mod Kommissionen (T-48/05) for Den Europæiske Unions Ret.
            
         
               —
            
            
               Europa-Kommissionen tilpligtes at betale 1 102 291,68 EUR (en million et hundrede og to tusind to hundrede og enoghalvfems euro og otteogtres cent) i erstatning for den af sagsøgeren lidte skade, med forbehold for forhøjelse, fordelt som følger:
               
                           —
                        
                        
                           for ikke-økonomisk skade som følge af, at sagsøgeren aldrig er blevet hørt vedrørende de faktiske omstændigheder, der lå til grund for retsforfølgningen af ham: 60 000 EUR
                        
                     
                           —
                        
                        
                           for skade lidt som følge af Kommissionens ulovlige, ubegrundede og uforholdsmæssige adfærd, idet den videreførte sager uden grundlag eller materielle holdepunkter:
                           
                                       —
                                    
                                    
                                       39 293,38 EUR for økonomisk skade som følge af advokatudgifter
                                    
                                 
                                       —
                                    
                                    
                                       872,74 EUR for økonomisk skade som følge af rejseudgifter
                                    
                                 
                                       —
                                    
                                    
                                       500 000 EUR for ikke-økonomisk skade som følge af den ubestridelige krænkelse af hans omdømme og ære
                                    
                                 
                                       —
                                    
                                    
                                       500 000 EUR i erstatning for fysisk og ikke-økonomisk skade i forbindelse med forringelse af hans helbredstilstand
                                    
                                 
                                       —
                                    
                                    
                                       2 125,56 EUR i erstatning for økonomisk skade som følge af undersøgelses- og lægeudgifter.
                                    
                                 
                     
         
               —
            
            
               Kommissionen tilpligtes at betale 3 000 EUR i omkostninger, der ikke kan kræves godtgjort, såvel som samtlige sagsomkostninger, med forbehold for forhøjelse.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren påberåbt sig et enkelt anbringende om ulovligheden af Europa-Kommissionens adfærd og de grove fejl, som denne angiveligt har begået, idet den ikke har overholdt for det første princippet om god forvaltningsskik, for det andet omsorgspligten og for det tredje principperne om retten til forsvar og derved har tilsidesat artikel 41 og 48 i chartret om grundlæggende rettigheder.